CELEX: 32015R2285
Language: et
Date: 2015-12-08 00:00:00
Title: Komisjoni määrus (EL) 2015/2285, 8. detsember 2015, millega muudetakse Euroopa Parlamendi ja nõukogu määruse (EÜ) nr 854/2004 (millega kehtestatakse erieeskirjad inimtoiduks ette nähtud loomsete saaduste ametlikuks kontrollimiseks) II lisa teatavate nõuete osas, mis on seotud elusate kahepoolmeliste karploomade, okasnahksete, mantelloomade ja meritigudega ning määruse (EÜ) nr 2073/2005 (toiduainete mikrobioloogiliste kriteeriumide kohta) I lisa (EMPs kohaldatav tekst)

9.12.2015   
            
            
               ET
            
            
               Euroopa Liidu Teataja
            
            
               L 323/2
            
         KOMISJONI MÄÄRUS (EL) 2015/2285,
   8. detsember 2015,
   millega muudetakse Euroopa Parlamendi ja nõukogu määruse (EÜ) nr 854/2004 (millega kehtestatakse erieeskirjad inimtoiduks ette nähtud loomsete saaduste ametlikuks kontrollimiseks) II lisa teatavate nõuete osas, mis on seotud elusate kahepoolmeliste karploomade, okasnahksete, mantelloomade ja meritigudega ning määruse (EÜ) nr 2073/2005 (toiduainete mikrobioloogiliste kriteeriumide kohta) I lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 852/2004 toiduainete hügieeni kohta, (1) eriti selle artikli 4 lõiget 4,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (2) eriti selle artikli 18 sissejuhatavat lauset ja punkti 13,
   ning arvestades järgmist:
   
               (1)
            
            
               Määrusega (EÜ) nr 854/2004 on kehtestatud erieeskirjad inimtoiduks ettenähtud loomsete saaduste ametlikuks kontrollimiseks. Selles on sätestatud, et liikmesriigid peavad tagama elusate kahepoolmeliste karploomade, elusate okasnahksete, elusate mantelloomade ja elusate meritigude tootmise ja turuleviimise ametliku kontrollimise vastavalt II lisale.
            
         
               (2)
            
            
               Määruse (EÜ) nr 854/2004 II lisa II peatüki punkti A alapunkti 2 kohaselt peab pädev asutus klassifitseerima tootmisalad, kust ta on lubanud püüda elusaid kahepoolmelisi karploomi, kolme kategooriasse vastavalt fekaalse saastamise tasemele.
            
         
               (3)
            
            
               Tootmisalade klassifitseerimiseks peaks pädev asutus määrama kindlaks proovivõtuperioodi, et kontrollida iga tootmis- või ülekandeala vastavust kõnealuses määruses sätestatud standarditele.
            
         
               (4)
            
            
               Määruse (EÜ) nr 854/2004 II lisa II peatüki punkti A alapunktis 3 on sätestatud, et pädev asutus võib klassifitseerida A-klassi aladeks alad, kust võib elusaid kahepoolmelisi karploomi püüda otsetarbimiseks. Nimetatud aladelt püütud elusad kahepoolmelised karploomad peavad vastama Euroopa Parlamendi ja nõukogu määruse (EÜ) nr 853/2004 (3) III lisa VII jao V peatükis kehtestatud elusate kahepoolmeliste karploomade tervishoiunõuetele.
            
         
               (5)
            
            
               Komisjoni määruses (EÜ) nr 2073/2005 (4) on kehtestatud teatavate mikroorganismide mikrobioloogilised kriteeriumid ja rakenduseeskirjad, mida toidukäitlejatel tuleb järgida seoses määruse (EÜ) nr 852/2004 artiklis 4 nimetatud hügieeni üld- ja erinõuetega. Eelkõige on seal sätestatud toiduohutuse kriteerium Escherichia coli bakterite sisalduse suhtes elusates kahepoolmelistes karploomades, okasnahksetes, mantelloomades ja meritigudes.
            
         
               (6)
            
            
               
                  Codex Alimentarius'es sätestatud kriteerium E. coli sisalduse kohta turule viidud toodetes erineb Euroopa Liidu õigusaktides sätestatud kriteeriumist. Codex Alimentarius'e kriteerium hõlmab kolme klassi (n = 5, c = 1, m = 230 ja M = 700 E. coli bakterit 100 g liha ja valvulaarvedeliku kohta), samas kui Euroopa Liidu kriteerium hõlmab vaid kahte klassi (n = 1, c = 0, M = 230 E. coli bakterit 100 g liha ja valvulaarvedeliku kohta). See erinevus mõjutab rahvusvahelist kaubandust. Codex Alimentarius'e kriteerium, mis põhineb rahvusvahelistel standarditel, peaks kajastuma ka määruse (EÜ) nr 854/2004 II lisas sätestatud A-klassi tootmisalade klassifitseerimise eeskirjades.
            
         
               (7)
            
            
               
                  Codex Alimentarius'e kolme klassi hõlmava lähenemisviisi puhul on suurem tõenäosus tuvastada nõuetele mittevastavaid partiisid, eelkõige siis, kui saastetase on piirmäära lähedal. Codex Alimentarius'e kohase lähenemisviisi kohaldamine lõpptoote kontrollimisel on teaduslikult täpsem ja tagab tervisekaitse ligikaudu samaväärsel tasemel.
            
         
               (8)
            
            
               Määrus (EÜ) nr 2073/2005 ja määrus (EÜ) nr 854/2004 peaks osutatud kriteeriumi osas vastama Codex Alimentarius'ele ning neid määruseid tuleks seepärast vastavalt muuta.
            
         
               (9)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 854/2004 muudetakse järgmiselt.
   
               1)
            
            
               II lisa II peatükis punkti A ette:
               
                           a)
                        
                        
                           lisatakse laused: „E. coli analüüsi standardmeetod on olemasolu kindlakstegemine ja kõige tõenäosema arvu (MPN) määramine, mis on täpsustatud standardis EN/ISO 16649-3. Alternatiivseid meetodeid võib kasutada, kui need on valideeritud kõnealuse standardmeetodi alusel vastavalt EN/ISO 16140 kriteeriumidele.”
                        
                     
                           b)
                        
                        
                           punkti A alapunktides 4 ja 5 jäetakse välja laused: „Nimetatud analüüsi puhul on standardmeetodiks standardis ISO 16649-3 kirjeldatud viie katseklaasi ja kolme lahjendusega kõige tõenäosema arvu määramise katse. Alternatiivseid meetodeid võib kasutada, kui need on valideeritud kõnealuse standardmeetodi alusel vastavalt EN/ISO 16140 kriteeriumidele.”
                        
                     
         
               2)
            
            
               II peatüki punkti A alapunkt 2 asendatakse järgmisega:
               
                           „2.
                        
                        
                           Pädev asutus peab klassifitseerima tootmisalad, kust ta on lubanud püüda elusaid kahepoolmelisi karploomi, kolme kategooriasse vastavalt fekaalse saastamise tasemele. Vajaduse korral võib pädev asutus seda teha koostöös toidukäitlejaga. Tootmisalade klassifitseerimiseks peab pädev asutus määrama kindlaks proovivõtuperioodi, et kontrollida iga tootmis- või ülekandeala vastavust käesolevas alapunktis ning alapunktides 3, 4 ja 5 osutatud standarditele.”
                        
                     
         
               3)
            
            
               II peatüki punkti A alapunkt 3 asendatakse järgmisega:
               
                           „3.
                        
                        
                           Pädev asutus võib klassifitseerida A-klassi aladeks alad, kust võib elusaid kahepoolmelisi karploomi püüda otsetarbimiseks. Turule viidavad elusad kahepoolmelised karploomad, kes on pärit osutatud aladelt, peavad vastama määruse (EÜ) nr 853/2004 III lisa VII jao V peatükis sätestatud tervishoiunõuetele.
                        
                     Nendelt aladelt pärit elusate kahepoolmeliste karploomade puhul ei tohi 80 % proovidest, mis on kogutud proovivõtuperioodil, sisaldada rohkem kui 230 E. coli bakterit 100 g liha ja valvulaarvedeliku kohta. Ülejäänud 20 % proovidest ei tohi sisaldada rohkem kui 700 E. coli bakterit 100 g liha ja valvulaarvedeliku kohta.
               Hinnates kindlaksmääratud proovivõtuperioodi tulemustele toetudes, kas ala säilitab A-klassi ala staatuse, võib pädev asutus teha uurimisele toetuva riskihindamise põhjal otsuse, et arvesse ei võeta anomaalseid tulemusi, mis ületavad taset 700 E. coli bakterit 100 g liha ja valvulaarvedeliku kohta.”
            
         Artikkel 2
   Määruse (EÜ) nr 2073/2005 I lisa 1. peatükki muudetakse järgmiselt.
   
               1)
            
            
               Toiduohutuse kriteeriumide tabelis asendatakse rida 1.25 järgmisega:
               
                           
                                       „1.25.
                                    
                                    
                                       Elusad kahepoolmelised molluskid ja elusad okasnahksed, mantelloomad ja meriteod
                                    
                                 
                        
                           
                              E. coli (15)
                        
                        
                           5 (16)
                        
                        
                           1
                        
                        
                           230 MPN/100 g liha ja valvulaar-vedelikku
                        
                        
                           700 MPN/100 g liha ja valvulaar-vedelikku
                        
                        
                           EN/ISO 16649-3
                        
                        
                           Kõlblikkusajal turule viidud tooted”
                        
                     
         
               2)
            
            
               Joonealune märkus 16 asendatakse järgmisega:
               
                           „(16)
                        
                        
                           Igasse prooviühikusse kuuluvate loomade minimaalne arv on sätestatud standardis EN ISO 6887-3.”
                        
                     
         
               3)
            
            
               
                           a)
                        
                        
                           Märkustes kontrolli tulemuste tõlgendamise kohta asendatakse lause: „Nimetatud piirmäärad kehtivad kõikide kontrollitavate prooviühikute puhul, välja arvatud elusate kahepoolmeliste molluskite ja elusate okasnahksete, mantelloomade ning meritigude E. coli kontrollimise korral, kui piirmäär viitab liitproovile.”
                           järgmisega:
                           „Nimetatud piirmäärad kehtivad kõikide kontrollitavate prooviühikute puhul.”
                        
                     
                           b)
                        
                        
                           Märkustes kontrolli tulemuste tõlgendamise kohta asendatakse kirje: „L. monocytogenes'e esinemine teistes valmistoitudes ja E. coli elusates kahepoolmelistes molluskites on:” järgmisega:
                           „L. monocytogenes'e esinemine muudes valmistoitudes on:
                           
                                       —
                                    
                                    
                                       rahuldav, kui kõik mõõdetud väärtused on piirmäärast väiksemad või sellega võrdsed;
                                    
                                 
                                       —
                                    
                                    
                                       mitterahuldav, kui ükskõik milline väärtus on piirmäärast suurem.
                                    
                                 
                              E. coli esinemine elusates kahepoolmelistes molluskites ja elusates okasnahksetes, mantelloomades ja meritigudes on:
                           
                                       —
                                    
                                    
                                       rahuldav, kui kõik viis mõõdetud väärtust on ≤ 230 MPN 100 g liha ja valvulaarvedeliku kohta või kui üks viiest mõõdetud väärtusest on > 230 MPN 100 g liha ja valvulaarvedeliku kohta, kuid ≤ 700 MPN 100 g liha ja valvulaarvedeliku kohta,
                                    
                                 
                                       —
                                    
                                    
                                       mitterahuldav, kui mõni viiest mõõdetud väärtusest on > 700 MPN 100 g liha ja valvulaarvedeliku kohta või kui vähemalt kaks viiest mõõdetud väärtusest on > 230 MPN 100 g liha ja valvulaarvedeliku kohta.”
                                    
                                 
                     
         Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2017.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. detsember 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 139, 30.4.2004, lk 1.
   
      (2)  ELT L 139, 30.4.2004, lk 206.
   
      (3)  Euroopa Parlamendi ja nõukogu määrus (EÜ) nr 853/2004, 29. aprill 2004, millega sätestatakse loomset päritolu toidu hügieeni erieeskirja (ELT L 139, 30.4.2004, lk 55).
   
      (4)  Komisjoni määrus (EÜ) nr 2073/2005, 15. november 2005, toiduainete mikrobioloogiliste kriteeriumide kohta (ELT L 338, 22.12.2005, lk 1).